**HRVATSKA KOMORA FIZIOTERAPEUTA**

Prošićeni tekst Pravilnika o sadržaju, rokovima i postupku trajnog stručnog usavršavanja i provjere stručnosti fizioterapeuta, fizioterapeutskih tehničara i masera-kupeljara obuhvaća Pravilnik o sadržaju, rokovima i postupku provjere stručnosti Fizioterapeuta, fizioterapeutskih tehničara i masera-kupeljara donesen 18. prosinca 2018. godine, Izmjene i dopune Pravilnika o sadržaju, rokovima i postupku provjere stručnosti Fizioterapeuta, fizioterapeutskih tehničara i masera-kupeljara donesene 29. rujna 2021. godine i Ispravak Pravilnika o  sadržaju,  rokovima  i  postupku trajnog stručnog usavršavanja i provjere stručnosti fizioterapeuta, fizioterapeutskih tehničara i masera-kupeljara

PROČIŠĆENI TEKST

**PRAVILNIKA O SADRŽAJU, ROKOVIMA I POSTUPKU TRAJNOG STRUČNOG USAVRŠAVANJA I PROVJERE STRUČNOSTI FIZIOTERAPEUTA, FIZIOTERAPEUTSKIH TEHNIČARA I MASERA-KUPELJARA**

**I. OPĆE ODREDBE**

**Članak 1.**

Ovim Pravilnikom utvrđuju se načela, sadržaj, područja, način, rokovi, trajanje trajnog stručnog usavršavanja, akreditacija programa trajnog stručnog usavršavanja, ustanove i udruženja koje mogu provoditi programe trajnog stručnog usavršavanja i postupak provjere stručnosti fizioterapeuta, fizioterapeutskih tehničara i masera kupeljara (u daljnjem tekstu članovi Komore) te druga pitanja od značaja u smislu članka 13. Zakona o fizioterapeutskoj djelatnosti.

Fizioterapeut je osoba koja posjeduje licencu za prvostupnika fizioterapeuta

Odredbe ovoga Pravilnika koje se odnose na fizioterapeute na odgovarajući način se primjenjuju i na diplomirane fizioterapeute i magistre fizioterapije

**Članak 2.**

Članovi Komore imaju pravo i dužnost stalno pratiti razvoj fizioterapijskih znanja i vještina te se trajno usavršavati radi održavanja i unapređenja kvalitete svoga rada.

**II.NAČELA TRAJNOG STRUČNOG USAVRŠAVANJA**

**Članak 3.**

 Načela trajnog stručnog usavršavanja jesu:

* dostupnost programa trajnog stručnog usavršavanja;
* jedinstvenost kriterija stručnog usavršavanja te stjecanja znanja i vještina u fizioterapeutskoj djelatnosti, što podrazumijeva visoku razinu i jedinstvenu primjenu fizioterapeutskih znanja i vještina;
* informiranost o najsuvremenijim metodama i dostignućima u fizioterapiji u svrhu njihove provedbe / primjene u fizioterapiji, znanstvenim istraživanjima, edukacijama i sl.;
* trajno stručno osposobljavanje i usavršavanje prema svjetskim standardima;
* sloboda izbora u postupku trajnog stručnog usavršavanja odnosno mogućnost i pravo svakog fizioterapeuta na izbor sadržaja i načina trajnog stručnog usavršavanja;
* sloboda izbora u postupku trajnog stručnog usavršavanja i pravo na izbor sadržaja i načina trajnog stručnog usavršavanja odnosi se i na fizioterapeutskog tehničara i masera kupeljara u domeni njihova djelokruga rada.

**III. SADRŽAJ, NAČIN I PODRUČJA TRAJNOG STRUČNOG USAVRŠAVANJA**

**Članak 4.**

 Načini trajnog stručnog usavršavanja su:

* stručni skupovi (sastanci, predavanja, simpoziji, kongresi, konferencije),
* tečajevi/seminari i radionice,
* stručno usavršavanje na daljinu putem Interneta ( on-line učenje),
* publikacije,
* studijski boravci,
* diplomski i poslijediplomski studiji i zdravstvena specijalizacija,

**Članak 5.**

Imenovanje i način rada Povjerenstva za edukaciju i trajno usavršavanje (u daljnjem tekstu: Povjerenstvo) opisani su u Statutu Hrvatske komore fizioterapeuta.

Povjerenstvo procjenjuje potrebu za sudjelovanjem Komore u programu trajnog stručnog usavršavanja sa drugim organizatorima.

Povjerenstvo utvrđuje način trajnog stručnog usavršavanja i kategorizaciju programa trajnog stručnog usavršavanja.

Prijavljivanje trajnog stručnog usavršavanja, administrativni postupak vrednovanja i evidencija sudjelovanja na svim oblicima trajnog stručnog usavršavanja provodi se i evidentira na način koji je opisan u ovom Pravilniku osim ako Povjerenstvo ne propiše drugačije.

Povjerenstvo je nadležno za praćenje kvalitete izvođenja akreditiranih programa trajnog stručnog usavršavanja. Povjerenstvo radi praćenja kvalitete programa trajnog usavršavanja može nasumice izabrati programe i provesti pisanu evaluaciju tog programa anonimnim ispitivanjem polaznika, a u svrhu daljnje akreditacije izvedenog programa trajnog stručnog usavršavanja. U slučaju negativne ocjene, Povjerenstvo može uskratiti daljnju akreditaciju istog programa trajnog usavršavanja.

**IV. POSTUPAK TRAJNOG STRUČNOG USAVRŠAVANJA**

**Članak 6.**

U svrhu trajnog stručnog usavršavanja Hrvatska komora fizioterapeuta (u daljnjem tekstu: Komora) može organizirati trajno stručno usavršavanje samostalno ili u suradnji s drugim organizatorima.

**Članak 7.**

Organizator odnosno predlagači programa trajnog stručnog usavršavanja mogu biti: obrazovne institucije koje u svom sastavu imaju studije fizioterapije, područna vijeća Komore, zdravstvene ustanove, stručna društva, druga javna tijela i ustanove, pojedinci i drugi.

Postupak procjene i priznavanja kvalitete trajnog stručnog usavršavanja (u daljnjem tekstu: akreditacija programa) provodi Povjerenstvo.

Povjerenstvo Odlukom o akreditaciji i kategorizaciji skupa donosi odluku o dodijeljenim bodovima za aktivne i pasivne sudionike skupa sukladno bodovnoj tablici koja je u prilogu 1 ovog Pravilnika, te da se organizator obvezuje platiti troškove naknade za akreditaciju i kategorizaciju u iznosu koji donosi Izvršni odbor Komore zasebnim aktom.

Protiv odluke Povjerenstva kojom je odlučeno o akreditaciji i kategorizaciji skupa i broju dodijeljenih bodova može se podnijeti žalba Izvršnom odboru Komore. Žalba se podnosi u roku od petnaest dana od dana primitka pismenog otpravka odluke.

Povjerenstvo donosi odluku o akreditaciji i kategorizaciji svih oblika trajnog stručnog usavršavanja na temelju podnesenog prijavnog obrasca od strane organizatora programa trajnog stručnog usavršavanja.

Akreditacija programa trajnog stručnog usavršavanja provodi se ako:

* program usavršava znanja, vještine i stručnost polaznika;
* se program zasniva na najnovijim znanjima i dostignućima struke;
* se obrađuju teme od većeg značaja za područje fizioterapije;
* program doprinosi unapređenju kvalitete stručnog rada fizioterapeuta, fizioterapeutskih tehničara i masera kupeljara;
* je jasno definirana tema i ciljana grupa po osnovi stručne spreme i/ili specijalizacije, vrsta kontinuirane edukacije, sadržaj, satnica, predavači, dužina programa i literatura;
* je predavač akreditiranog programa osoba koja ima najmanje akademski stupanj obrazovanja.

**V. POSTUPAK PRIJAVE ZA AKREDITACIJU I KATEGORIZACIJU**

**Članak 8.**

Prijavu za akreditiranje i kategoriziranje programa trajnog stručnog usavršavanja organizator podnosi Povjerenstvu Komore putem propisanog prijavnoga obrasca na web sučelju Komore .

Prijavni obrazac objavljen je uz ovaj Pravilnik i čini njegov sastavni dio.(Prilog 2 ovog Pravilnika).

Prijavu za akreditiranje i kategorizaciju programa trajnog stručnog usavršavanja organizator treba podnijeti najkasnije 30 dana prije održavanja trajnog stručnog usavršavanja. Uz prijavu je potrebno priložiti, ovisno o načinu i vrsti trajnog usavršavanja, svu potrebnu dokumentaciju iz tablice sukladno stavku 4. ovog članka Pravilnika.

Organizator trajnog stručnog usavršavanja uz prijavni obrazac, za provođenje postupka akreditacije i kategorizacije treba podnijeti, ovisno o vrsti trajnog usavršavanja, slijedeću dokumentaciju:

|  |  |
| --- | --- |
| **Način stručnog usavršavanja** | **Potrebna dokumentacija** |
| **Stručni skupovi** |
| Kongres,simpozij, konferencija | - Zahtjev za akreditaciju trajnog usavršavanja- Program stručnog skupa sa popisom predavača- Tiskani materijal: knjiga sažetaka/radova (dostaviti prilikom prijave sudionika) |
| **Tečajevi i radionice** |
| Tečajevi i radionice | - Zahtjev za vrednovanje trajnog usavršavanja- Sažetci predavanja i vježbi- Dokaz reference za instruktora/voditelja (licencirani međunarodni instruktor) ili 10 godina rada u struci i 5 objavljenih publikacija iz teme skupa objavljenih u posljednjih 10 godina |
| Osim navedenog, za tečaj prve kategorije koji ima pisanu i usmenu provjeru | - Ispitni obrazac za pisanu provjeru znanjapolaznika tečaja  |
| **E-learning** |
| E-learning | - Zahtjev za akreditaciju trajnog usavršavanja- Popis voditelja online tečaja i/ili predavača (ako postoji)- Program online tečaja ili online stručnogskupa sa popisom predavača (ako postoji)- Sažeci predavanja i/ili vježbi i/ili na krajuDemonstracija (ako postoji)- Ispitni obrazac za pisanu provjeru znanjapolaznika online tečaja (ako postoji)- Ispitni / evaluacijski obrazac za usmenu provjeru znanja polaznika online tečaja (ako postoji) |
| **Predavanja** |
| Stručni sastanak/predavanje | - Zahtjev za akreditaciju trajnog usavršavanja- Sažetak sastanka/predavanja od najmanje 300 riječi sa navedenom literaturom |
| **Uredništvo časopisa** |
| Uredništvo časopisa(odnosi se na zajednički zahtjev nakladnika i/iliuredništva). | - Zahtjev za akreditaciju trajnog usavršavanja- Primjerak časopisa iz kojeg su vidljivi podaci: naslov, ISSN, naziv izdavača/nakladnika, sastav uredništva, podatak o učestalosti izlaženja- potvrda o naknadi za troškove postupka akreditacije |
| **Stručni znanstveni članci** |
| Stručni i znanstveni članci u časopisu koji se publicira u Republici Hrvatskoj | - Zahtjev za akreditaciju trajnog usavršavanja- Primjerak časopisa iz kojeg su vidljivi podaci: naslov, ISSN, naziv izdavača / nakladnika, sastav uredništva, podatak o učestalosti izlaženja- potvrda o naknadi za troškove postupka akreditacije |

Potrebna dokumentacija za pojedinačni zahtjev za akreditaciju trajnog stručnog usavršavanja, ovisno o načinu trajnog usavršavanja je:

|  |  |
| --- | --- |
| **Način stručnog usavršavanja** | **Potrebna dokumentacija** |
| **Stručni skupovi** |
| Kongres, simpozij, konferencija | - Zahtjev za pojedinačno akreditiranje trajnogusavršavanja- Program stručnog skupa / presliku sadržajatiskanih materijala-Presliku potvrdnice organizatora o sudjelovanju na stručnom skupu- Preslika tiskanog sažetka rada ( ako je aktivni sudionik skupa)- potvrda o naknadi za troškove postupka akreditacije |
| **Tečajevi** |
| Tečajevi | - Zahtjev za pojedinačno akreditiranje trajnogusavršavanja- Program tečaja sa sadržajem i satnicom- Presliku potvrdnice organizatora o sudjelovanju na tečaju-potvrda o naknadi za troškove postupka akreditacije |
| **Studijski boravci** |
| Studijski boravci s mentorom | - Zahtjev za pojedinačno akreditiranje trajnogusavršavanja- Presliku originalnog primjerka potvrde mentora i predstavnika ustanove- Dokaz o aktivnostima obavljenim tijekom studijskog boravka ili savladanim sadržajima ako je studijski boravak već odrađen-potvrda o naknadi za troškove postupka akreditacije |
| **E-learning** |
| E-learning | - Zahtjev za pojedinačno akreditiranje trajnog usavršavanja-Preslika primjerka potvrdnice organizatora o sudjelovanju- Dokaz o sadržaju edukacije uz podatke o predavaču-potvrda o naknadi za troškove postupka akreditacije |
| **Publikacije** |
| Stručni članak | - Zahtjev za pojedinačno akreditiranje trajnogusavršavanja- Impresum časopisa- Preslika sažetka rada- potvrda o naknadi za troškove postupka akreditacije |
| Član uredništva časopisa | - Zahtjev za pojedinačno akreditiranje trajnogusavršavanja- Primjerak časopisa iz kojeg su vidljivi podaci: naslov, ISSN, naziv izdavača/nakladnika, sastav uredništva, podatak o učestalosti izlaženja- potvrda o naknadi za troškove postupka akreditacije |
| Autorstvo / Uredništvo / Recenzija knjige | - Zahtjev za pojedinačno akreditiranje trajnogusavršavanja- Primjerak knjige iz koje su dostupne informacije o autoru, izdavaču/nakladniku, uredništvu i recenzentima- potvrda o naknadi za troškove postupka akreditacije |
|  |  |

Član Komore koji Povjerenstvu podnosi zamolbu za bodovanje sudjelovanja na kongresu u inozemstvu dužan je, u slučaju pasivnog sudjelovanja, zamolbi priložiti potvrdu o nazočnosti, a u slučaju aktivnog sudjelovanja, dužan je dostaviti presliku rada ili sažetak objavljen u zbornika radova s kongresa.

Koautori radova izlaganih na kongresu, a koji nisu osobno nazočili kongresu, svoje sudjelovanje dokazuju preslikom rada ili sažetkom objavljenom u zborniku radova s kongresom.

**VI. OBVEZE ORGANIZATORA**

**Članak 9.**

Organizator akreditiranog programa trajnog stručnog usavršavanja mora osigurati organizacijsko-tehničke uvjete za uspješno provođenje programa trajnog stručnog usavršavanja, te mora imati razvijen sustav evidencije sudjelovanja, sustav provjere znanja (ukoliko se provjerava znanje), te čuvanje originalne dokumentacije evidencije prisutnih u vremenskom razdoblju od najmanje šest (6) godina, kao i druge uvjete koji su od značaja za akreditaciju programa.

Organizator akreditiranog programa trajnog stručnog usavršavanja prilikom predaje zahtjeva akreditacije programa navodi točan datum, mjesto i vrijeme održavanja programa, a u slučaju promjene navedenog termina, o novom datumu, mjestu i vremenu održavanja programa koji je predmet navedene promjene obavještava Povjerenstvo najkasnije sedam (7) dana prije održavanja programa .

  **Članak 10.**

Organizator trajnog stručnog usavršavanja dužan je nakon održavanja trajnog stručnog usavršavanja, u roku od 15 dana, odnosno 60 dana uz zakasninu, dostaviti Komori popis sudionika trajnog stručnog usavršavanja, putem e-maila, uz kopiju evidencijskog lista sudionika pasivnih odnosno aktivnih sudionika.

Organizator je dužan dostaviti i excel tablicu u elektronskom obliku u kojoj su navedeni sudionici akreditiranog trajnog stručnog usavršavanja istim redoslijedom kao u listi pasivnih odnosno aktivnih sudionika.

Excel tablica sadrži u prvom stupcu evidencijski/članski broj a u drugom stupcu ime i prezime sudionika. (Prilog 3 ovoga Pravilnika)

Organizator se obvezuje platiti troškove naknade za akreditaciju i kategorizaciju sukladno Odluci Povjerenstva o akreditaciji programa u iznosu koji donosi Izvršni odbor Komore zasebnim aktom.

Potvrdu uplate o troškovima za naknadu organizator je dužan dostaviti uz popis sudionika trajnog stručnog usavršavanja iz stavka 1. ovog članka.

Ukoliko organizator ne postupi sukladno stavku 1. i 2. ovog članka, stručne službe Komore neće provesti upis bodova za sudionike, a organizatoru će Povjerenstvo za edukaciju uskratiti akreditaciju za sljedeće programe trajnog usavršavanja.

**Članak 11.**

Ako organizator na propisan način ne dostavi popis sudionika trajnog stručnoga usavršavanja u roku koji je propisan člankom 9. stavak 1. ovoga Pravilnika ili ne obavijesti Povjerenstvo o promjeni vezanoj za održavanje programa trajnog stručnog usavršavanja, Povjerenstvo može uskratiti akreditiranje programa trajnog usavršavanja od istog organizatora o čemu Povjerenstvo donosi posebnu odluku.

**VII. VREDNOVANJE NAČINA STRUČNOG USAVRŠAVANJA**

**Članak 12.**

Sustav kategorizacije i bodovanja pojedinih načina trajnog stručnog usavršavanja određuje Povjerenstvo na slijedeći način:

(a) Kongres je stručni skup koji traje najmanje 2 dana. Uključuje predavanja i poster prezentacije, a može uključivati i demonstracije, radionice, vježbe te okrugle stolove.

Domaćim kongresom smatra se kongres u organizaciji organizatora registriranog na području Republike Hrvatske.

Domaći kongres s međunarodnim sudjelovanjem smatra se kongres u organizaciji najmanje tri zemlje organizatora registriranog na području Republike Hrvatske s aktivnim sudjelovanjem predavača iz drugih zemalja.

Međunarodnim kongresom smatra se kongres u organizaciji organizatora registriranog za djelovanje na međunarodnoj razini. Može se održavati u inozemstvu ili našoj zemlji. Podrazumijeva aktivno sudjelovanje predavača iz stranih zemalja.

Konferencija se vrednuje prema kriterijima kongresa.

(b) Simpozijem se smatra stručni skup u trajanju od najmanje 1 dan, gdje se obrađuje jedna tema, a može uključiti predavanja, vježbe, demonstracije, radionice i sl.

Domaćim simpozijem smatra se simpozij u organizaciji organizatora registriranog na području Republike Hrvatske.

Domaćim simpozijem s međunarodnim sudjelovanjem smatra se simpozij u organizaciji organizatora registriranog na području Republike Hrvatske s aktivnim sudjelovanjem predavača iz drugih zemalja.

Stručni sastanak/predavanje treba biti u trajanju od najmanje 45 minuta s dodatnih 15 minuta za raspravu. Stručni sastanak/predavanje na razini organizacijske jedinice može imati najviše 2

predavača.

(c) Tečajevi prve kategorije traju više od 5 dana, najmanje 40 sati, uključuju predavanja i vježbe, tiskani materijal te pisanu i/ili usmenu provjeru znanja i vještina (praktični rad).

Tečajevi druge kategorije traju od 3 do 5 dana, najmanje 18 sati do 35 sati i uključuju predavanja, demonstracije ili radionice i tiskani materijal.

Tečajevi treće kategorije traju do 3 dana, najmanje 8 do 15 sati i uključuju predavanja i demonstracije.

Radionice traju od 1 do 3 dana, najmanje 4 sata i uključuju predavanja i/ili demonstracije.

Međunarodnim tečajem smatra se tečaj u organizaciji organizatora registriranog za djelovanje na međunarodnoj razini ili tečaj organiziran od strane domaćeg organizatora po ovlaštenju, planu i programu propisanom od strane međunarodnog organizatora.

Procjenu stručnosti i osposobljenosti voditelja na radionici provodi Povjerenstvo za edukaciju i trajno usavršavanje.

(d) Studijski boravak podrazumijeva boravak u zdravstvenim ili obrazovnim i/ili istraživačkim ustanovama zdravstvene struke radi dodatne edukacije ili upoznavanja organizacije rada.

Ustanova u kojoj se provode studijski boravci mora imati reference da može isto provoditi.

Studijski boravak dokumentira se potvrdom izdanom i potpisanom od strane čelnika ustanove i mentora u kojoj je obavljen studijski boravak, kao i potpisom mentora.

Potvrda sadrži podatke o svim aktivnostima koje su obavljene tijekom studijskog boravka.

(e) Fizioterapeut može pristupiti trajnom stručnom usavršavanju na daljinu putem Interneta uz pomoć informacijsko - komunikacijske tehnologije (e-learning).

Načini trajnog stručnog usavršavanja putem e-learninga su online tečajevi i online stručni skupovi.

Online stručni skupovi vrednuju se sukladno bodovnim kriterijima za vrednovanje stručnih skupova.

Povjerenstvo za edukaciju i trajno usavršavanje razmatra svaki oblik trajnog stručnog usavršavanja na daljinu putem interneta zasebno.

  **Članak 13.**

Povjerenstvo individualno akreditira i kategorizira stručno usavršavanje koristeći bodovni sustav propisan u tablicama koje se nalaze u prilogu ovoga Pravilnika (Prilog 1. ovog Pravilnika)

**Članak 14.**

Svi akreditirani i kategorizirani programi kontinuirane edukacije objavljuju se na mrežnoj stranici Komore.

**VIII.NAČIN PROVJERE STRUČNOSTI**

**Članak 15.**

Provjera stručnosti članova Komore za licencno razdoblje provodi se vrednovanjem trajnog stručnog usavršavanja sustavom bodovanja. Licencno razdoblje traje šest (6) godina.

Fizioterapeuti moraju tijekom šest godina steći 120 bodova, fizioterapeutski tehničari 90 bodova, a maseri kupeljari 60 bodova, a sve u skladu s propisima iz ovog Pravilnika. Višak bodova ne može se prenositi u sljedeće šestogodišnje licencno razdoblje.

Radi kontinuiteta trajnog stručnog usavršavanja fizioterapeuti u šestogodišnjem licencnom razdoblju trebaju tijekom dvije godine steći najmanje 40 bodova, bez mogućnosti prenošenja na prethodno ili buduće razdoblje, fizioterapeutski tehničari najmanje 30 bodova, a maseri kupeljari 20 bodova, također bez mogućnosti prenošenja na prethodno ili buduće razdoblje.

Fizioterapeuti, fizioterapeutski tehničari i maseri kupeljari koji nisu u šestogodišnjem licencnom razdoblju prikupili dovoljan broj bodova za obnavljanje licence iz stavka 2. ovog članka mogu to nadoknaditi polaganjem ispita osposobljenosti.

Član koji nema dovoljan broj bodova sukladno ovom Pravilniku dužan je, u svrhu obnove licence, prethodno podnijeti zahtjev za polaganje ispita za provjeru osposobljenosti putem pošte ili e-maila.

**Članak 16.**

Provjeru osposobljenosti provodi Komisija koju imenuje predsjednica Komore, sa liste članova za ispitnu komisiju Komore za provođenje ispita u slučajevima neispunjavanja uvjeta za relicenciranje članova Komore.

Komisija iz stavka 1. ovog članka sastoji se od predsjednika i dva člana. Članovi Komisije moraju biti najmanje istog stupnja stručne spreme kao i kandidat koji polaže ispit za provjeru osposobljenosti .

Ispit provjere osposobljenosti obavlja se u pisanom obliku, putem testova koje sastavlja Komisija, te u usmenom obliku.

Ocjena uspjeha na pismenom i usmenom dijelu ispita provjere osposobljenosti je „položio“ (preko 51% pozitivno riješenih odgovora) ili „nije položio“. Odluka se donosi većinom glasova članova Komisije.

Potvrda o uspješno položenom ispitu provjere osposobljenosti izdaje se neposredno nakon ispita, a ispunjava je i potpisuje predsjednik Komisije.

Kandidat je dužan najmanje 24 sata prije održavanja ispita obavijestiti Komisiju ako je iz opravdanih razloga spriječen pristupiti ispitu. Ako kandidat ne obavijesti Komisiju na vrijeme ili odustane za vrijeme započetog ispita, smatrati će se da nije pristupio ispitu, a za što je član dužan podmiriti ukupan trošak ispita. Član koji nije pristupio ispitu smatrati će se da ispit nije položio i može ga ponovno polagati u roku od 60 dana.

Kandidat koji ne pristupi ispitu, ne vraćaju se troškovi naknade za polaganje ispita osposobljenosti.

Naknadu troškova za polaganje ispita provjere osposobljenosti kandidat uplaćuje Komori u visini utvrđenoj odlukom Izvršnog odbora.

**Članak 17.**

Članovi Komore koji se nalaze na bolovanju zbog teških osobnih zdravstvenih stanja, a koji mogu biti fizička prepreka za pristupanje sudjelovanja trajnom stručnom usavršavanju imaju pravo podnijeti Povjerenstvu za staleška pitanja obrazloženi zahtjev za donošenje odluke o umanjenju broja bodova.

Zahtjev se podnosi od 1. do 31. siječnja tekuće godine za prethodnu godinu.

Ako ne podnese zahtjev sukladno stavku 2. ovog članka zahtjev će se odbaciti.

Detaljniji uvjeti za umanjenje broja bodova su propisani posebnom Odlukom Skupštine koja se nalazi na web stranici Komore.

**IX. PRIJELAZNE I ZAVRŠNE ODREDBE OD 18.12.2018.**

**Članak 18.**

Ovaj Pravilnik objavljuje se na oglasnoj ploči Komore 18. 12. 2018. godine, a stupa na snagu danom donošenja.

**Članak 19.**

Na dan stupanja na snagu ovog Pravilnika prestaju važiti sve prijašnje izmjene i dopune Pravilnika o sadržaju, rokovima i postupku provjere stručnosti fizioterapeuta, fizioterapeutskih tehničara i masera-kupeljara.

Svi postupci koji su pokrenuti prije donošenja ovog Pravilnika završit će se po do tada važećim propisima.

**PRIJELAZNE I ZAVRŠNE ODREDBE IZMJENA PRAVILNIKA OD 29.09.2021.**

Sve ostale odredbe koje nisu izmijenjene ovim Pravilnikom o sadržaju, rokovima i postupku

trajnog stručnog usavršavamka i provjere stručnosti fizioterapeuta, fizioterapeutskih tehničara i

masera-kupeljara ostaju i dalje na snazi neizmijenjene.

Ovaj Pravilnik stupa na snagu osmog dana od dana objavljivanja na oglasnoj ploči Komore.

 Predsjednica Vijeća Komore

 Mihaela Črgar, v.r.

**PRILOG 1**

**BODOVNE TABLICE**

1. **STRUČNI SKUPOvi**

|  |  |  |  |  |
| --- | --- | --- | --- | --- |
|   |  **Način organiziranog**  |  **Sudjelovanje** |   |  **Vrednovanje** |
| Rb. |  **oblika trajnoga** |  |  |   |  **bodovima** |
|   |  **usavršavanja** |  |  |   |  |   |
|   |  |   |   | **KONGRESI** |   |   |   |
| **1) Domaći kongres i** |   | usmena prezentacija |  |   | do 12 bodova |   |
| **ili konferencija** |   | poster prezentacija |   | do 10 bodova |
|   |   |   |   | pasivno sudjelovanje |   | do 8 bodova |
| **2) Domaći kongres**  |   | usmena prezentacija |  |   | do 15 bodova |   |
| **ili konferencija s** |   | poster prezentacija |   | do 12 bodova |
| **međunarodnim sudjelovanjem** | pasivno sudjelovanje |   | do 10 bodova |
| **3)Međunarodni kongres** | usmena prezentacija |  |   | do 20 bodova |   |
| **ili konferencija** |   | poster prezentacija |   | do 15 bodova |
|   |   |   |   | pasivno sudjelovanje |   | do 10 bodova |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | ***SIMPOZIJ*** |  |  |  |
| **1) Domaći simpozij** |   | usmena prezentacija |  |   | do 10 bodova |   |
|  |  |  |   | poster prezentacija |   | do 8 bodova |
|   |   |   |   | pasivno sudjelovanje |   | do 6 bodova |
| **2) Domaći simpozij s** |   | usmena prezentacija |  |   | do 12 bodova |   |
|  **međunarodnim sudjelovanjem** | poster prezentacija |   | do 10 bodova |
|   |   |   |   | pasivno sudjelovanje |   | do 8 bodova |
| **3) Međunarodni simpozij** | usmena prezentacija |  |   | do 15 bodova |   |
|  |  |  |   | poster prezentacija |   | do 12 bodova |
|   |   |   |   | pasivno sudjelovanje |   | do 10 bodova |
|   |   |   |   | PREDAVANJA |   |   |   |
| **1)Stručni sastanak/** |   | predavač |  |   | do 7 bodova |   |
| **predavanje** |  |   | slušač |   |   | do 4 boda |   |

 **B)TEČAJEVI I RADIONICE**

|  |  |
| --- | --- |
| **TEČAJEVI I RADIONICE** | **VREDNOVANJE BODOVIMA** |
| 1. | **Tečajevi prve kategorije** |  |
|  | predavač | do 30 bodova |
|  | Asistent | do 25 bodova |
|  | Polaznik | do 20 bodova |
| 2. | **Tečajevi druge kategorije** |  |
|  | Predavač | do 25 bodova |
|  | Asistent | do 20 bodova |
|  | Polaznik | do 15 bodova |
| 3. | **Tečajevi treće kategorije** |  |
|  | Predavač | do 20 bodova |
|  | Asistent | do 15 bodova |
|  | Polaznik | do 10 bodova |
| 4. | **Radionice** ( u trajanju od 2-3 dana)  |  |
|  | Predavač | do 12 bodova |
|  | Polaznik | do 8 bodova |
| 5. | **Radionice** (u trajanju jedan dan) |  |
|  | Predavač | do 10 bodova |
|  | Polaznik | do 6 bodova |

**C) AKADEMSKO USAVRŠAVANJE**

|  |  |
| --- | --- |
| **Stupanj izobrazbe** | **Bodovi** |
| Diplomirani fizioterapeut, Magistar fizioterapije |  Do 30 bodova |
| Doktorat  | do 40 bodova |

**D) STUDIJSKI BORAVAK**

|  |  |
| --- | --- |
| Mentor | **VREDNOVANJE BODOVIMA** |
| **U Hrvatskoj** | **U inozemstvu** |
| do 15 bodova tjedno | do 20 bodova tjedno |
| Polaznik | do 10 bodova tjedno | do 15 bodova tjedno |

 **E) PUBLIKACIJE**

|  |  |  |
| --- | --- | --- |
|  | **PUBLIKACIJE** | **VREDNOVANJE****BODOVIMA** |
| 1. | **Članak u indeksiranim publikacijama\* – CC, SCI, WoS** |
|  | prvi autor | do 30 bodova |
|  | koautor | do 25 bodova |
| 2. | **Članak u indeksiranim publikacijama\* – Scopus, Medline** |  |
|  | prvi autor | do 20 bodova |
|  | koautor | do 15 bodova |
| 3. | **Članak u neindeksiranim publikacijama**  |
|  | prvi autor | do 10 bodova |
|  | koautor | do 8 bodova |
| 4. | **Članak u zborniku radova** |
|  | prvi autor | do 8 bodova |
|  | koautor | do 6 bodova |
| 5. | **Sažetak rada u zborniku radova** |
|  | prvi autor | do 5 bodova |
|  | koautor | do 4 bodova |
| 6. | **Knjiga, udžbenik ili monografija** |
|  | prvi autor | do 30 bodova |
|  | koautor | do 25 bodova |
| 7. | **Poglavlje u knjizi ili udžbeniku** |
|  | prvi autor | do 15 bodova |
|  | koautor | do 12 bodova |
| 8. | **Uredništvo indeksiranog časopisa** |
|  | glavni urednik | do 25 bodova |
|  | član uredništva | do 15 bodova |
| 9. | **Uredništvo neindeksiranog časopisa** |
|  | glavni urednik | do 10 bodova |
|  | član uredništva | do 5 bodova |
| 10. | **Urednik knjige** | do 20 bodova |
| 11. | **Recenzija rada u indeksiranom časopisu** | do 15 bodova |
| 12. | **Recenzija rada u neindeksiranom časopisu** | do 10 bodova |
| 13. | **Recenzija knjige ili udžbenika** | do 20 bodova |
| 14. | **Recenzija poglavlja u knjizi ili udžbeniku** | do 10 bodova |
| 15. | **Recenzija rada u zborniku radova** | do 5 bodova |

\*Indeksiranost publikacije dokazuje se odgovarajućom potvrdom knjižnice.

|  |  |
| --- | --- |
| **PRILOG 2** |  |
| **PRIJAVNI OBRAZAC ZA AKREDITIRANJE I KATEGORIZIRANJE TRAJNOG STRUČNOG USAVRŠAVANJA** |
|   |   |
| **VRSTA STRUČNOGA**  |   |
| **USAVRŠAVANJA** |   |
| **TEMA/NAZIV USAVRŠAVANJA:** |   |
| **NAZIV ORGANIZATORA:** |   |
| **OIB ORGANIZATORA:** |   |
| **GRAD ULICA I BROJ ORGANIZATORA** |   |
|  |   |
| **ODGOVORNA OSOBA:** |   |
| **TELEFON, MOBITEL, E-MAIL ADRESA ODGOVORNE OSOBE** |   |
|  |   |
|  |   |
| **DATUM I VRIJEME** |   |
| **ODRŽAVANJA** |   |
| **USAVRŠAVANJA** |   |
| **MESTO I ADRESA** |   |
| **ODRŽAVANJA** |   |
| **USAVRŠAVANJA** |   |
| **PREDAVAČI/INSTRUKTORI** |   |
| **(IME I PREZIME,** |   |
| **EVIDENCIJSKI/ČLANSKI BROJ)** |   |
|  |   |
|  |   |
|  |   |
|   | **ZA PREDAVAČA:** |
| **DODJELA BODOVA NA OSNOVU UČEŠĆA NA SKUPU** |   |
| **ZA USMENU PREZENTACIJU:** |
|  |   |
| **ZA POSTER PREZENTACIJU:** |
|  |
|  |  |
|   | **ZA PASIVNO SUDJELOVANJE:** |
| **DA LI JE PROGRAM USAVRŠAVANJA VEĆ PRIJE BIO AKREDITIRAN OD KOMORE (Ako je već bio akreditiran od Komore obavezno navesti Klasu i Uru.broj)** |   |
|  **PROGRAM TRAJNOG USAVRŠAVANJA** |   |
|  |   |
|  |   |
|  |   |
|  |   |
| **SAŽETAK RADA TE PISANI MATERIJAL (pisani materijal mogu sačinjavati članci ili materijali u elektronskom obliku)** |   |
|  |   |
|  |   |
| **LITERATURA KOJA SE KORISTILA PRI IZRADI RADA** |   |
|  |   |
| **DOKUMENTACIJA KOJA SE PRILAŽE**  |   |
|  |   |
| **VRIJEME TRAJANJA AKREDITIRANOGA PROGRAMA** | BROJ DANA: |
| **(navesti broj dana i sati)** |   |
|  | BROJ SATI: |
| **IZNOS KOTIZACIJE (upisuje se za organizatore koji imaju kotizaciju)** |   |
|  |   |
| **13. POTPISNIK UGOVORA (gradu, ulica, broj, OIB)** |   |
|  |   |

U \_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis odgovorne osobe

PRILOG 3

 **EVIDENCIJSKA/PRIJAVNA LISTA SUDIONIKA AKREDITIRANOG PROGRAMA TRAJNOG STRUČNOG USAVRŠAVANJA**

**Elektronski format obrasca (EXCELL) se ne smije mijenjati.** **Popunjen obrazac u elektronskoj formi dostavlja se na e mail adresu Komore, hkf@hkf**

|  |  |  |
| --- | --- | --- |
| **REDNI** | **EVIDENCIJSKI/ČLANSKI BROJ** | **IME I PREZIME** |
| **BROJ** |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

U \_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_ .

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis odgovorne osobe